CELEX: 32015R2222
Language: da
Date: 2015-12-01 00:00:00
Title: Kommissionens gennemførelsesforordning (EU) 2015/2222 af 1. december 2015 om ændring af gennemførelsesforordning (EU) nr. 908/2014 for så vidt angår udgiftsanmeldelser, efterprøvende regnskabsafslutning og indholdet af årsregnskabet

2.12.2015   
            
            
               DA
            
            
               Den Europæiske Unions Tidende
            
            
               L 316/2
            
         KOMMISSIONENS GENNEMFØRELSESFORORDNING (EU) 2015/2222
   af 1. december 2015
   om ændring af gennemførelsesforordning (EU) nr. 908/2014 for så vidt angår udgiftsanmeldelser, efterprøvende regnskabsafslutning og indholdet af årsregnskabet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 36, stk. 6, artikel 53, stk. 1, litra b), og artikel 57, stk. 2, litra b), og
   ud fra følgende betragtninger:
   
               (1)
            
            
               I artikel 23, stk. 1, i Kommissionens gennemførelsesforordning (EU) nr. 908/2014 (2) fastsættes det, hvordan EU-bidrag, der skal betales til dækning af anmeldte udgifter, beregnes. Det bør præciseres, at denne bestemmelse anvendes på betalinger til udvikling af landdistrikterne som omhandlet i artikel 6 i Europa-Parlamentets og Rådets forordning (EU) nr. 1305/2013 (3) samt til landdistriktudviklingsprogrammer som omhandlet i artikel 15 i Rådets forordning (EF) nr. 1698/2005 (4).
            
         
               (2)
            
            
               Det bør derfor yderligere præciseres, for så vidt angår landdistriktudviklingsprogrammerne som omhandlet i artikel 6 i forordning (EU) nr. 1305/2013, at beregningen af EU-bidraget bør være baseret på bidragssatsen for Den Europæiske Landbrugsfond for Udvikling af Landdistrikterne (ELFUL) for hver foranstaltning, hver type operation med en specifik bidragssats for ELFUL samt for teknisk bistand nævnt i finansieringsplanen, og for så vidt angår landdistriktudviklingsprogrammerne som omhandlet i artikel 15 i Rådets forordning (EF) nr. 1698/2005, at beregningen bør være baseret på bidragssatsen for ELFUL for hver prioritet, der er nævnt i finansieringsplanen.
            
         
               (3)
            
            
               I overensstemmelse med artikel 70, stk. 4c, i forordning (EF) nr. 1698/2005 kan medlemsstater, der modtager finansiel bistand afvige fra de maksimale medfinansieringssatser fra ELFUL, der er fastsat i stk. 3, 4 og 5 i samme artikel. Det bør derfor nævnes i artikel 23, stk. 1, i gennemførelsesforordning (EU) nr. 908/2014, hvordan EU's bidrag til landdistriktudviklingsprogrammer, der er ændret i henhold til artikel 70, stk. 4c, i forordning (EF) nr. 1698/2005, beregnes.
            
         
               (4)
            
            
               Desuden bør det præciseres i artikel 23, stk. 2, i gennemførelsesforordning (EU) nr. 908/2014, at for så vidt angår de landdistriktudviklingsprogrammer, der er omhandlet i artikel 15 i forordning (EF) nr. 1698/2005, er de mellemliggende betalinger begrænset til det samlede ELFUL-bidrag til hver prioritet.
            
         
               (5)
            
            
               I artikel 34, stk. 9, i gennemførelsesforordning (EU) nr. 908/2014 fastsættes det, at Kommissionen i behørigt begrundede tilfælde kan forlænge de i samme artikels stk. 3 og 4 fastsatte frister. Selv om artikel 34, stk. 5, henviser til stk. 3 og 4 i samme artikel, bør stk. 5 inkluderes i krydsreferencen i artikel 34, stk. 9, for at præcisere, at stk. 9 gælder alle relevante frister i stk. 3, 4 og 5 i artikel 34.
            
         
               (6)
            
            
               Artikel 34 og 40 i gennemførelsesforordning (EU) nr. 908/2014 fastsætter frister for henholdsvis efterprøvende regnskabsafslutning og forligsprocedurer. Erfaringerne med anvendelsen af disse frister viser, at august måned ikke bør medtages i beregningen af dem, eftersom denne måned normalt er en sommerferiemåned.
            
         
               (7)
            
            
               Modeltabellen i bilag II til gennemførelsesforordning (EU) nr. 908/2014 bør ændres med henblik på at rette vise unøjagtigheder. Hvad angår nye sager om uregelmæssigheder vurderes det navnlig, at kravet om at rapportere, hvorvidt sagen er inkluderet i debitorbogholderiet, ikke længere er nødvendigt, eftersom alle nye sager, der rapporteres i bilag II, allerede burde være registreret i debitorbogholderiet i henhold til artikel 54, stk. 1, i forordning (EU) nr. 1306/2013.
            
         
               (8)
            
            
               Gennemførelsesforordning (EU) nr. 908/2014 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         VEDTAGET DENNE FORORDNING:
   Artikel 1
   I forordning (EU) nr. 908/2014 foretages følgende ændringer:
   
               1)
            
            
               Artikel 23, stk. 1 og 2, affattes således:
               »1.   EU's bidrag, der skal betales til dækning af de refusionsberettigede offentlige udgifter, beregnes således:
               
                           a)
                        
                        
                           for de programmer for udvikling af landdistrikter, der er omhandlet i artikel 15 i Rådets forordning (EF) nr. 1698/2005: for hver referenceperiode, jf. artikel 22, stk. 2, i denne forordning på grundlag af bidragssatsen for ELFUL for hver prioritet, der er nævnt i den finansieringsplan, som var i kraft den første dag af den pågældende periode
                        
                     
                           b)
                        
                        
                           for de programmer for udvikling af landdistrikter, der er omhandlet i artikel 6 i forordning (EU) nr. 1305/2013: for hver referenceperiode, jf. artikel 22, stk. 2, i denne forordning på grundlag af bidragssatsen for ELFUL for hver foranstaltning, hver type operation med en specifik bidragssats for ELFUL samt for eventuel teknisk bistand, der er nævnt i den finansieringsplan, som var i kraft den første dag af den pågældende periode.
                        
                     Beregningen omfatter de korrektioner af EU's bidrag, som er anmeldt i udgiftsanmeldelsen for den pågældende periode.
               Uanset første afsnit beregnes EU's bidrag, for så vidt angår landdistriktudviklingsprogrammer, der er ændret i henhold til artikel 70, stk. 4c, i forordning (EF) nr. 1698/2005, på grundlag af bidragssatsen for ELFUL for hver prioritet, der er nævnt i den finansieringsplan, som var i kraft den sidste dag i den pågældende referenceperiode.
               2.   Overstiger det samlede EU-bidrag, der skal udbetales til programmet for udvikling af landdistrikter, det samlede beløb, der er programmeret til en foranstaltning til udvikling af landdistrikter, begrænses det beløb, der skal betales, til det beløb, som er programmeret for den pågældende foranstaltning eller prioritet som omhandlet i artikel 6, i forordning (EU) nr. 1305/2013, eller til en prioritet som omhandlet i artikel 15 i forordning (EF) nr. 1698/2005, jf. dog loftet i artikel 34, stk. 2, i forordning (EU) nr. 1306/2013. Ethvert EU-bidrag, der udelukkes som følge heraf, kan udbetales senere på betingelse af, at medlemsstaten har forelagt en tilpasset finansieringsplan, som Kommissionen har godkendt.«
            
         
               2)
            
            
               I artikel 34 foretages følgende ændringer:
               
                           a)
                        
                        
                           Stk. 9 affattes således:
                           »9.   I behørigt begrundede tilfælde, der skal meddeles den pågældende medlemsstat, kan Kommissionen forlænge de i stk. 3, 4 og 5 fastsatte frister.«
                        
                     
                           b)
                        
                        
                           Følgende stk. 11 tilføjes:
                           »11.   Hvis fristerne i stk. 2, 3, 4 og 5 helt eller delvist omfatter august måned, løber fristen ikke i nævnte måned.«
                        
                     
         
               3)
            
            
               I artikel 40 tilføjes følgende stykke:
               »5.   Hvis fristerne i stk. 1, 3 og 4 helt eller delvist omfatter august måned, løber fristen ikke i nævnte måned.«
            
         
               4)
            
            
               Bilag II affattes som anført i bilaget til denne forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. december 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 549.
   
      (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
   
      (3)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
   
      (4)  Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277 af 21.10.2005, s. 1). Ophævet ved forordning (EU) nr. 1305/2013 fra den 1. januar 2014.
   
      BILAG
      
         
            »BILAG II
            
               Modeltabel som omhandlet i artikel 29, litra f)
            
            De oplysninger, der er omhandlet i artikel 29, litra f), skal angives for hvert betalingsorgan ved anvendelse af følgende tabel:
            
                        Nye sager (1)
                        
                     
                     
                        Gamle sager (2)
                        
                     
                     
                         
                     
                     
                         
                     
                  
                        x
                     
                     
                        x
                     
                     
                        Betalingsorgan
                     
                     
                        A
                     
                  
                        x
                     
                     
                        x
                     
                     
                        Fond
                     
                     
                        B
                     
                  
                        x
                     
                     
                        x
                     
                     
                        Sag (gammel/ny)
                     
                     
                        AA
                     
                  
                        x
                     
                     
                         
                     
                     
                        Regnskabsåret for oprindelig udgift
                     
                     
                        V1 (3)
                        
                     
                  
                        x
                     
                     
                         
                     
                     
                        Budgetkoder for oprindelig udgift
                     
                     
                        V2 (4)
                        
                     
                  
                        x
                     
                     
                        x
                     
                     
                        Regnskabsår n
                     
                     
                        C
                     
                  
                        x
                     
                     
                        x
                     
                     
                        Valutaenhed
                     
                     
                        D
                     
                  
                        x
                     
                     
                        x
                     
                     
                        Sagens id-nummer
                     
                     
                        E
                     
                  
                        x
                     
                     
                        x
                     
                     
                        Identifikation i OLAF, hvis relevant (5)
                        
                     
                     
                        F
                     
                  
                         
                     
                     
                        x
                     
                     
                        Sag i debitorbogholderiet
                     
                     
                        G
                     
                  
                        x
                     
                     
                        x
                     
                     
                        Modtageridentifikation
                     
                     
                        H
                     
                  
                        x
                     
                     
                        x
                     
                     
                        Programmet er afsluttet (gælder kun for ELFUL)
                     
                     
                        I
                     
                  
                        x
                     
                     
                         
                     
                     
                        Dato for godkendelse af kontrolrapport eller lignende dokument, jf. artikel 54, stk. 1, i forordning (EU) nr. 1306/2013
                     
                     
                        W
                     
                  
                         
                     
                     
                        x
                     
                     
                        Regnskabsår for første resultat vedrørende uregelmæssighed
                     
                     
                        J
                     
                  
                        x
                     
                     
                         
                     
                     
                        Dato for tilbagebetalingsanmodning
                     
                     
                        X
                     
                  
                        x
                     
                     
                        x
                     
                     
                        Underkastet en retssag
                     
                     
                        K
                     
                  
                         
                     
                     
                        x
                     
                     
                        Oprindeligt beløb, der skal inddrives
                     
                     
                        L
                     
                  
                        x
                     
                     
                         
                     
                     
                        Oprindeligt beløb, der skal inddrives (hovedstol)
                     
                     
                        L1
                     
                  
                        x
                     
                     
                         
                     
                     
                        Oprindeligt beløb, der skal inddrives (rente)
                     
                     
                        L2
                     
                  
                        x
                     
                     
                         
                     
                     
                        Hovedstol, for hvilken inddrivelse var i gang ved udgangen af regnskabsår n-1
                     
                     
                        Y1
                     
                  
                        x
                     
                     
                         
                     
                     
                        Rente, for hvilken inddrivelse var i gang ved udgangen af regnskabsår n-1
                     
                     
                        Y2
                     
                  
                         
                     
                     
                        x
                     
                     
                        Samlet korrigeret beløb (samlede inddrivelsesperiode)
                     
                     
                        M
                     
                  
                         
                     
                     
                        x
                     
                     
                        Samlet inddrevet beløb (samlede inddrivelsesperiode)
                     
                     
                        N
                     
                  
                         
                     
                     
                        x
                     
                     
                        Beløb erklæret uerholdeligt
                     
                     
                        O
                     
                  
                        x
                     
                     
                         
                     
                     
                        Beløb (hovedstol) erklæret uerholdeligt
                     
                     
                        O1
                     
                  
                        x
                     
                     
                         
                     
                     
                        Beløb (rente) erklæret uerholdeligt
                     
                     
                        O2
                        
                     
                  
                        x
                     
                     
                        x
                     
                     
                        Regnskabsåret for fastlæggelse af uerholdeligheden
                     
                     
                        P
                     
                  
                        x
                     
                     
                        x
                     
                     
                        Årsag til uerholdelighed
                     
                     
                        Q
                     
                  
                         
                     
                     
                        x
                     
                     
                        Korrigeret beløb (i regnskabsår n)
                     
                     
                        R
                     
                  
                        x
                     
                     
                         
                     
                     
                        Korrigeret beløb (hovedstol) (i regnskabsår n)
                     
                     
                        R1
                     
                  
                        x
                     
                     
                         
                     
                     
                        Korrigeret beløb (rente) (i regnskabsår n)
                     
                     
                        R2
                     
                  
                        x
                     
                     
                         
                     
                     
                        Rente (i regnskabsår n)
                     
                     
                        Z
                     
                  
                         
                     
                     
                        x
                     
                     
                        Inddrevne beløb (i regnskabsår n)
                     
                     
                        S
                     
                  
                        x
                     
                     
                         
                     
                     
                        Inddrevet beløb (hovedstol) (i regnskabsår n)
                     
                     
                        S1
                     
                  
                        x
                     
                     
                         
                     
                     
                        Inddrevet beløb (rente) (i regnskabsår n)
                     
                     
                        S2
                     
                  
                        x
                     
                     
                        x
                     
                     
                        Beløb, for hvilket inddrivelse er i gang
                     
                     
                        T
                     
                  
                        x
                     
                     
                         
                     
                     
                        Beløb (hovedstol), for hvilket inddrivelse er i gang
                     
                     
                        T1
                     
                  
                        x
                     
                     
                         
                     
                     
                        Rente, for hvilken inddrivelse er i gang
                     
                     
                        T2
                     
                  
                        x
                     
                     
                         
                     
                     
                        Beløb, der er underkastet 50/50-reglen, jf. artikel 54, stk. 2, i forordning (EU) nr. 1306/2013 ved udgangen af regnskabsår n
                     
                     
                        BB
                     
                  
                        x
                     
                     
                        x
                     
                     
                        Beløb, der skal krediteres EU's budget
                     
                     
                        U
                     
                  
                  
      
      
         (1)  Dette vedrører sager, der rapporteres ved anvendelse af modellen i dette bilag fra og med regnskabsåret 2015.
      
         (2)  Dette vedrører sager, der rapporteres ved anvendelse af modellen i dette bilag til og med regnskabsåret 2014.
      
         (3)  Skal oplyses fra regnskabsåret 2016.
      
         (4)  Skal oplyses fra regnskabsåret 2016.
      
         (5)  Dette vedrører OLAF-referencenumre (IMS-identifikationsnumre).
      »x« angiver, at kolonnen skal udfyldes.«